10/06/2020 | Administración LocalMunicipal
Porto do Son
Creación Bolsa Emprego Traballador/a Social. Concello de Porto do Son

Pola presente faise público o extracto da convocatoria para a creación dunha bolsa de emprego para cubrir as necesidades que o concello de Porto do Son poida ter, ata o 29/08/2023 en materia de traballador/a social, salvo que o concello decida con anterioridade a anulación da mesma. Prazo de presentación de solicitudes: ata as 13:30 horas do sétimo día natural ao da publicación do anuncio da convocatoria no xornal e na sede electrónica (taboleiro de edictos). Forma de presentación: presentaranse pola sede electrónica do concello (https://portodoson.sedelectronica. gal/info.0) no Rexistro xeral do Concello. Así mesmo poderanse presentar na forma que determina o artigo 16.4 da Lei 39/2015, de 1 de outubro do procedemento administrativo común das administracións públicas, neste caso, os/as concursantes deberán comunicalo mediante correo electrónico ao concello (secretaria@portodoson. gal) durante o mesmo prazo que o de presentación de instancias. O sistema de selección será o concurso: o BAREMO a aplicar será o seguinte: APARTADO I) Experiencia laboral. A puntuación máxima acumulada neste apartado non poderá superar os 4 puntos. Só se valorará a experiencia nos últimos 15 anos. a) Servizos prestados como traballador/a social na Administración local: 0,15 puntos por cada mes completo a xornada completa. Non serán tidas en conta as fraccións inferiores ao mes nin terán carácter acumulativo. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Será necesario presentar informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado. b) Servizos prestados como traballador/a social na Administración autonómica ou estatal: 0,10 puntos por cada mes completo a xornada completa. Non serán tidas en conta as fraccións inferiores ao mes nin terán carácter acumulativo. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Será necesario presentar informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado b) Servizos prestados como traballador/a social na empresa privada: 0,05 puntos por cada mes completo a xornada completa. Non serán tidas en conta as fraccións inferiores ao mes nin terán carácter acumulativo. Para estes efectos non se computarán os servizos que prestaran simultaneamente con outros igualmente alegados e reduciranse proporcionalmente os prestados a tempo parcial. Será necesario presentar informe de vida laboral expedido pola Administración da Seguridade Social, que se acompañará de certificado de empresa ou fotocopia dos contratos, onde se especifique a categoría profesional e o tempo traballado APARTADO II) Formación específica. Cursos de formación e perfeccionamento directamente relacionados coas funcións do posto a desempeñar. A puntuación máxima acumulada neste apartado non poderá superar os 4 puntos. Só se valorarán os cursos realizados nos últimos 7 anos. Pola participación, como asistente ou relator/a, en cursos de formación e perfeccionamento organizados ou homologados polas administracións públicas, escolas oficiais da Administración pública e/ou universidades, colexios oficiais ou incluídos nos plans de formación continua, relacionados coas tarefas do posto ao que se opta, computándose: 1) De 100 ou máis horas * de duración 0,25 puntos/curso.2) De 60 e 99 horas de duración 0,20 puntos/curso.3) De 30 a 59 horas de duración 0,15 puntos/curso.4) De 10 a 29 horas de duración 0,10 puntos/curso. * 1 crédito equivale a 10 horas. Os cursos de informática e novas tecnoloxías enténdense relacionados có contido do posto obxecto desta convocatoria e só serán obxeto de valoración ata un máximo de 0,25 puntos no seu conxunto, con independencia do número de horas que tiverane con independencia do númerod e cursos de informática e novas tecnoloxías que se tiveran feito. Non serán obxeto de valoración os seminarios, conferencias ou similares. APARTADO III) Coñecemento do Inglés, Francés, Alemán. Máximo 2 puntos. Será valorada a realización de cursos de formación/perfeccionamento en inglés, francés, alemán dispensados por centros e organismos oficiais ou privados debidamente homologados. Valoración: máximo de 2 puntos, co seguinte desglose: - Por cada ano académico da escola Oficial de Idiomas: 0,40 puntos. - No caso de cursos cunha duración inferior a un ano académico:  Cursos de ata 49 horas: 0,010 puntos.  Cursos de 50 a 99 horas: 0,020 puntos.  Cursos de 100 ou máis horas: 0,050 puntos. - Por posuír a licenciatura ou grao en filoloxía inglesa, francesa, alemana: 1,5 puntos. - PET, FIRST, ADVANCE: 1,5 puntos. Os méritos alegados deberán acreditarse mediante a presentación de diplomas ou documentos que acrediten a realización dos cursos, que deberán expresar a duración en horas ou xornadas completas e expresar con suficiente claridade o seu contido básico. A validación dos cursos de iniciación e perfeccionamento en lingua galega non computará na fase de concurso. No suposto de que non se acreditara a duración dos cursos, estes non se valorarán. En ningún caso serán valorados por este apartado aqueles “cursos” cuxa finalidade sexa a obtención dun título académico. En caso de ter recibido varios cursos sobre a mesma materia serán excluídos os da duración inferior, ou no seu caso, e de ser máis favorable para o aspirante, aquel que outorgara unha puntuación inferior. Proba de lingua galega: consistira na tradución dun texto do castelán ao galego e doutro do galego ao castelán nun tempo máximo de trinta (30) minutos, esta proba cualificarase como apto ou non apto. De conformidade co establecido no art.51.2 do da Lei 2/2015, do 29 de abril, do emprego público de Galicia, estarán exentos da realización deste exame os aspirantes que acrediten a posesión do certificado Celga 3 ou documento equivalente. O resto das bases atópanse publicadas na páxina web do concello no apartado de emprego. O prazo empezará a contar a partir do día seguinte á publicación do anuncio no xornal (o anuncio no xornal publicarase con posterioridade a este anuncio no BOP e colgarase tamén na páxina web). Porto do Son, 5 de xuño de 2020 O Alcalde- Presidente, Asdo: Jose Luís Oujo Pouso